Oleksijs Arestovičs

Oleksijs Arestovičs (; dzimis  Dedoplisckaro, Gruzijā) ir blogeris, aktieris, politiskais un militārais komentētājs.

Oleksijs Arestovičs bija Ukrainas pārstāvis Trīspusējā kontaktgrupā situācijas noregulēšanai Ukrainas austrumos (2020—2022), Ukrainas delegācijas vadītāja padomnieks informācijas politikas jautājumos un Ukrainas prezidenta biroja vadītāja Andrija Jermaka ārštata padomnieks stratēģiskās komunikācijas jautājumos nacionālās drošības jomā un aizsardzībā (2020—2023).

No 2022. gada 24. februāra Arestovičs kā Ukrainas prezidenta kancelejas vadītāja padomnieks rīkoja brīfingus par aktuālo situāciju saistībā ar Krievijas iebrukumu Ukrainā.

Arestovičs atkāpās no amata 2023. gada 17. janvārī, sakarā ar sašutumu par viņa kļūdaino 14. janvāra paziņojumu, ka Krievijas raķetes ietriekšanos Dņipro pilsētas dzīvojamā ēkā izraisījis Ukrainas pretgaisa aizsardzības pretuzbrukums.

 Biogrāfija 
Dzimis  Citelckaro pilsētā, Gruzijā.Арестович у Скрипіна на 16+ (11 хв 03 с) Vecākiem ir baltkrievu  un poļu«Постійна війна з Росією — це доля України», Gazeta.ua, 1 листопада 2013 izcelsme. 1992. gadā Arestovičs absolvēja skolu Nr.178 Kijivā. Viņš iestājās Kijivas Tarasa Ševčenko Nacionālā universitātes Bioloģijas fakultātē. 1993. gadā viņš sāka darboties Kijivas teātra improvizāciju studijā Чорний квадрат, un pameta augstskolu. 1990. un 2000. gados bija teātra Чорний квадрат aktieris. Filmējies reklāmās, spēlējis arī epizodiskās filmas 17 krievu un ukraiņu filmās, tai skaitā detektīvseriālā "Muhtars atgriežas".

Kopš 2000. gada Arestovičs vadījis psiholoģiskos seminārus un apmācības. 2003. gadā iestājās krievu psihologa Absaloma Podvodnija autorskolā "Cilvēks starp cilvēkiem", kuru absolvēja 2010. gadā. Viņš arī studējis Svētā Akvīnas Toma teoloģijas zinātņu institūtā Kijivā.

2007. gadā Arestovičs bija viens no filmu kompānijas Aegis Artist Group organizatoriem. 2013. gadā piedalījās televīzijas kanāla ICTV šovā Навчіть нас жити kā ģimenes psihologs un raidījuma vadītājs.

Arestovičs kļuva par aktīvu blogeri, viņam ir gandrīz 800 000 sekotāju FacebookПро роботу в ТКГ, Зеленського і «таємниці, які нікому не розказував»: Олексій Арестович у «Рандеву» un vairāk nekā 950 000 vietnē Youtube. Saskaņā ar 2019. gadā Ukrainas televīzijas kanālā ICTV rīkoto aptauju viņš tika iekļauts Ukrainas 100 labāko blogeru sarakstā.

 Militārā karjera 
Arestovičs beidzis Odesas Militāro akadēmiju, ieguvis militārā tulka diplomu. No 1994. līdz 2005. gadam dienējis Ukrainas Aizsardzības ministrijas Centrālajā izlūkošanas pārvaldē, ir rezerves pulkvežleitnants.Олексій Арестович (речник ТКГ) у Рандеву з Яніною Соколовою, Ютуб, 21 листопада 2020

Arestovičs kopš 2014. gada piedalījies kaujas vienību sagatavošanā Tautas rezerves programmas ietvaros,Як «янголи Тайри» рятують життя на передовій: розповідь легендарного парамедика organizējis labdarības fondu psiholoģiskā atbalsta sniegšanai militārpersonām konflikta zonā Ukrainas austrumos (2014—2017).Справа Шеремета та зустріч Зеленського з Путіним — Прогнози Арестовича

No 2018. gada septembra līdz 2019. gada septembrim dienējis vides aizsardzības zonā pie Kramatorskas 72. mehanizētajā brigādē.  Pirms tam cīnījies brīvprātīgā kārtā, kopumā aizvadot 33 kaujas.

 Politiskā karjera 
2020. gada 28. oktobrī Leonīds Kravčuks iecēla Oleksiju Arestoviču par informācijas politikas padomnieku Trīspusējā kontaktgrupā situācijas noregulēšanai Ukrainas austrumosАрестовича призначили радником делегації у ТКГ з інформаційної політикиАрестович заявив, що його призначили радником української делегації в ТКГ з інформполітикиРадником делегації з інформаційної політики в ТКГ призначили Арестовича un Ukrainas delegācijas oficiālo pārstāvi Trīspusējā kontaktgrupā Minskas sarunās par Donbasa kara atrisināšanu.Речником української делегації в ТКГ призначили Олексія Арестовича

2020. gada 1. decembrī Ukrainas prezidenta biroja vadītājs Andrijs Jermaks iecēla Oleksiju Arestoviču par savu ārštata padomnieku stratēģiskās komunikācijas jautājumos valsts drošības un aizsardzības jomā.Єрмак призначив Арестовича своїм позаштатним радником з питань стратегічних комунікацій у сфері оборониЄрмак призначив Арестовича своїм позаштатним радником Leonīds Kravčuks atzīmēja, ka Arestoviča kandidatūra tika izvēlēta viņa militārās pieredzes un redzējuma un nostājas dēļ  Trīspusējās kontaktgrupas izskatāmajos jautājumos.Кравчук о назначении Арестовича: «Я не знаю, кто первый сказал А, но знаю, что никто не возражал»

Kopš 2022. gada 24. februāra Arestovičs kā Ukrainas prezidenta biroja vadītāja padomnieks rīkoja brīfingus par aktuālo situāciju saistībā ar Krievijas iebrukumu Ukrainā.

2022. gadā pēc Krievijas iebrukuma Ukrainā aktualizējās informācija par Arestoviča jau 2019. gadā izteikto pareģojumu par neizbēgamo karu ar Krieviju.

2023. gada 14. janvārī Arestovičs paziņoja, ka sprādzienu Dņipro pilsētā, kas izraisīja daudzstāvu dzīvojamās ēkas iznīcināšanu (kurā gāja bojā vairāk nekā 40 cilvēki), izraisīja Ukrainas pretgaisa aizsardzības pretuzbrukums. To nekavējoties izmantoja Krievijas propoganda, noliedzot, ka Krievija veikusi triecienu pa dzīvojamo ēku. 2023. gada 16. janvārī Krievijas prezidenta Vladimira Putina preses sekretārs Dmitrijs Peskovs paziņoja, ka Arestoviča 14. janvāra skaidrojums par notikušo Dņipro apliecina, ka vainojama Ukraina. Arestovičs par savu paziņojumu atvainojās nākamajā dienā, bet pēc pāris stundām atsauca savu atvainošanos. Ukrainas oficiālā nostāja par traģēdiju Dņipro bija, ka dzīvojamā ēkā trāpījusi Krievijas raidīta tāldarbības pretkuģu raķete H-22. Cilvēki, kas bija atradušies ēkā, arī noraidīja Arestoviča notikumu versiju. Tajā pašā dienā vairāki Ukrainas parlamenta deputāti gatavoja kolektīvu aicinājumu Ukrainas Drošības dienestam saistībā ar Arestoviča 14. janvāra paziņojumiem. Pēc plaši izskanējušā sašutuma par Arestoviča komentāriem viņš 2023. gada 17. janvārī atkāpās no amata. Ukrainas prezidenta kanceleja apmierināja viņa lūgumu par atkāpšanos  tajā pašā dienā.

 Atsauces 

 Ārējās saites 
 Алексей Арестович. Биография 

 Канал "Alexey Arestovych" на YouTube

Kategorija:1975. gadā dzimušie
Kategorija:Gruzijā dzimušie
Kategorija:Ukrainas politiķi
Kategorija:Blogeri
Kategorija:Ukraiņi
Kategorija:Ukraiņu kinoaktieri
Kategorija:Krievijas 2022. gada iebrukuma Ukrainā personas